Hádegisfyrirlestur á vegum MPM-námsins í HR og Viðskiptablaðsins í tilefni Viðskiptaverðlauna Viðskiptablaðsins og Frjálsrar verslunar . Gréta María Grétarsdóttir , framkvæmdastjóri Krónunnar heldur hádegiserindi föstudaginn 17. janúar kl. 12 - 13 í stofu V102 í HR . Gréta María , sem hlaut nýverið Viðskiptaverðlaun Viðskiptablaðsins og Frjálsrar verslunar , mun í erindi sínu fjalla um faglega og persónulega nálgun hennar á stjórnun . Hún mun fara yfir vegferð Krónunnar og verðlaun sem Krónan hefur hlotið , meðal annars fyrir samfélagslega ábyrgð , ásamt því að ræða um hvað hefur mótað hana sem leiðtoga og hver markmið hennar eru í framtíðinni . Ingvar Haraldsson , aðstoðarritstjóri Viðskiptablaðsins , heldur inngangserindi . Gréta María Grétarsdóttir er verkfræðingur frá HÍ og hefur einnig sinnt kennslu bæði sem stundakennari við HÍ og við MPM-námið í HR . Áður en Gréta María tók við sem framkvæmdastjóri Krónunnar var hún fjármálastjóri Festi hf . Hún var forstöðumaður Hagdeildar Arion Banka frá 2010 - 2016 en þar áður starfaði hún í fjárstýringu , fyrst hjá Sparisjóðabankanum og síðar Seðlabanka Íslands .